Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8462. Il-EUR-Lex hu l-aċċess fuq l-internet għal-liġi Ewropea. Id-Deċiżjoni tiddikjara li sal-15 ta' Mejju ta' kull sena mill-2017 'il quddiem, il-Kummissjoni għandha tippubblika l-għadd totali ta' kwoti tal-emissjonijiet fiċ-ċirkolazzjoni. Din iċ-ċifra tistabbilixxi jekk il-kwoti tal-emissjonijiet maħsuba għall-irkant fis-sena sussegwenti għandhomx jitqiegħdu fir-riżerva. Din il-Komunikazzjoni hija l-ewwel pubblikazzjoni tal-għadd totali ta' kwoti tal-emissjonijiet fiċ-ċirkolazzjoni għall-finijiet tal-MSR, u tikkonċerna s-sena 2016. Il-bqija ta' din il-Komunikazzjoni jistabbilixxi fid-dettall kif ġiet ikkalkulata din iċ-ċifra. Peress li l-MSR se tibda taħdem biss mill-2019, din il-pubblikazzjoni qed issir għall-finijiet tal-informazzjoni. Din il-pubblikazzjoni, li hi meħtieġa skont l-Artikolu 1(4) tad-Deċiżjoni dwar l-MSR, mhix se twassal għat-tqegħid ta' xi kwoti tal-emissjonijiet fir-riżerva. Għalhekk il-pubblikazzjoni tal-għadd totali ta' kwoti tal-emissjonijiet fiċ-ċirkolazzjoni, li skontu se jiżdiedu l-kwoti tal-emissjonijiet fir-riżerva jew se jinħarġu l-kwoti tal-emissjonijiet mir-riżerva, hu element ewlieni biex tkun tista' titħaddem ir-riżerva. Skont l-Artikolu 1(4) tad-Deċiżjoni (UE) 2015/1814, l-għadd totali ta' kwoti tal-emissjonijiet fiċ-ċirkolazzjoni "għandu jkun in-numru kumulattiv ta' kwoti maħruġa fil-perjodu mill-1 ta' Jannar 2008, inkluż in-numru maħruġ skont l-Artikolu 13(2) tad-Direttiva 2003/87/KE f'dak il-perjodu u d-drittijiet biex jintużaw il-krediti internazzjonali eżerċitati mill-installazzjonijiet taħt l-EU ETS fir-rigward tal-emissjonijiet sal-31 ta' Diċembru ta' dik is-sena partikolari, li minnu jitnaqqsu t-tunnellati kumulattivi tal-emissjonijiet verifikati mill-installazzjonijiet skont l-EU ETS bejn l-1 ta' Jannar 2008 u l-31 ta' Diċembru ta' dik l-istess sena partikolari, kwalunkwe kwota kkanċellata skont l-Artikolu 12(4) tad-Direttiva 2003/87/KE u n-numru ta' kwoti fir-riżerva." Fi ftit kliem, l-għadd totali ta' kwoti tal-emissjonijiet fiċ-ċirkolazzjoni li hu rilevanti għaż-żidiet fl-MSR jew għall-ħruġ mill-MSR jiġi kkalkulat b'din il-formula: TNAC = Provvista – (Domanda + kwoti tal-emissjonijiet fl-MSR) Jeżistu tliet elementi differenti li jiddeterminaw l-għadd totali ta' kwoti tal-emissjonijiet fiċ-ċirkolazzjoni: l-ewwel, il-provvista tal-kwoti tal-emissjonijiet mill-1 ta' Jannar 2008; it-tieni, l-għadd ta' kwoti tal-emissjonijiet ċeduti u kanċellati ("id-domanda"); u t-tielet, dak li jinżamm fir-riżerva. Il-kwoti tal-emissjonijiet tal-avjazzjoni u l-emissjonijiet verifikati tal-avjazzjoni mhumiex qed jiġu kkunsidrati f'dan il-kuntest. Il-provvista tal-kwoti tal-emissjonijiet fis-suq jiddeterminawha dawn il-ħames elementi differenti: il-kwoti tal-emissjonijiet imfaddla mill-2008-12 ("il-fażi 2"), il-kwoti tal-emissjonijiet allokati bla ħlas mill-1 ta' Jannar 2013 sal-31 ta' Diċembru 2016, inkluż il-kwoti tal-emissjonijiet allokati mir-riżerva għal min jidħol ġdid ("in-NER"), il-kwoti tal-emissjonijiet ikkwantifikati fi flus mill-Bank Ewropew tal-Investiment (il-BEI) għall-finijiet tal-programm "Ner300", u id-drittijiet ta' kreditu internazzjonali eżerċitati mill-installazzjonijiet b'rabta mal-emissjonijiet sal-31 ta' Diċembru 2016. Peress li l-MSR se tibda taħdem fl-2019, bħalissa ma teżisti l-ebda kwota tal-emissjonijiet miżmuma f'din ir-riżerva. Fid-dawl ta' dawn il-kunsiderazzjonijiet, l-għadd totali ta' kwoti tal-emissjonijiet fiċ-ċirkolazzjoni jammontaw għal 1 693 904 897 kwota tal-emissjonijiet. B'konformità mar-regoli miftiehma tal-MSR, ir-riżerva mhix se tiżdied skont l-indikatur ippubblikat fl-2017. Il-pubblikazzjoni li jmiss se ssir f'Mejju 2018. Permezz ta' din se jiġu stabbiliti l-ewwel żidiet fir-riżerva għall-perjodu minn Jannar sa Awwissu 2019. It-tfaddil mill-fażi 2 l-għadd totali ta' kwoti tal-emissjonijiet allokati bla ħlas bejn l-1 ta' Jannar 2013 u l-31 ta' Diċembru 2016, inkluż min-NER l-għadd totali ta' kwoti tal-emissjonijiet irkantati bejn l-1 ta' Jannar 2013 u l-31 ta' Diċembru 2016, inkluż l-irkanti bikrin l-għadd ta' kwoti tal-emissjonijiet ikkwantifikati fi flus mill-Bank Ewropew tal-Investiment (il-BEI) għall-finijiet tal-programm "Ner300" id-drittijiet ta' kreditu internazzjonali eżerċitati mill-installazzjonijiet b'rabta mal-emissjonijiet sal-31 ta' Diċembru 2016 It-tunnellati ta' emissjonijiet verifikati mill-installazzjonijiet permezz tal-ETS tal-UE bejn l-1 ta' Jannar 2013 u l-31 ta' Diċembru 2016 Il-kwoti tal-emissjonijiet ikkanċellati b'konformità mal-Artikolu 12(4) tad-Direttiva 2003/87/KE sal-31 ta' Diċembru 2016 L-attivitajiet kummerċjali tal-impriżi kkonċernati huma: LGP hija ditta tal-investiment tal-ekwità privata fl-Istati Uniti tal-Amerika bil-kwartieri ġenerali f'Los Angeles. Is-settur primarji ta' konċentrazzjoni ta' LGP huma l-bejgħ bl-imnut, il-konsumaturi, il-kura tas-saħħa, il-benesseri, in-negozji u s-servizzi tal-konsumaturi u tad-distribuzzjoni; CCC tħaddem netwerk ta' ċentri ta' tiswija tal-karozzi maħbuta fl-Istati Uniti tal-Amerika. CCC hija esklussivament attivi fl-Istati Uniti tal-Amerika u li bħalissa la għandha u lanqas ma hu previst li jkollha attivitajiet ta' negozju jew introjti fiż-ŻEE. CCC hija bħalissa unikament ikkontrollata minn OPE. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8477 — LGP/OMERS/OPE Caliber Holdings, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulna l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8286 — RHI/Magnesita Refratários, f'dan l-indirizz: Klassi 1.1. Laħam (u ġewwieni) frisk Il-laħam tal-"Porc noir de Bigorre" huwa prodott ġej mill-majjal ta' Gascon ta' razza pura, maskili u femminili, maqtula fl-età minima ta' 12-il xahar u ta' mhux aktar minn 24 xahar. Il-karkassi għandhom piż minimu ta' 100 kilogramma, ħxuna tax-xaħam ta' mill-inqas 30 mm u tal-muskoli ta' mill-inqas 45 mm, imkejla fil-livell tal-flett. Ix-xaħam fih in-neofitadien, indikatur tal-idrokarburi għall-konsum tal-ħaxix, fi kwantità ta' aktar minn 0,4 Unità Arbitrarja ta' Żona (UAA), imkejla minn qatgħa żgħir fix-xaħam tad-dahar. Ladarba jkun misjur, il-laħam għandu konsistenza ftit fibruża, ratba, immerrqa, tarija u mimlija togħma. Il-laħam jinbiegħ iffriżat; huwa pprojbit il-laħam imkessaħ wara li jkun niżillu s-silġ. Waqt it-treddigħ, il-majjali żgħar jistgħu jikkunsmaw suppliment, li jikkonsisti f'taħlita b'bażi taċ-ċereali, tas-sojja u tat-trab tal-ħalib. Il-kwantità massima ta' dan l-għalf ikkunsmata minn kull majjal żgħir matul dan il-perjodu hija ta' 5 kg. L-ikel jista' jiġi minn barra ż-żona ġeografika. Fil-fatt, l-għalf kollu ma jistax jiġi miż-żona ġeografika, minħabba li l-karatteristiċi topografiċi u klimatiċi tagħha ma jippermettux il-produzzjoni tal-materja prima veġetali kollha, l-aktar il-pjanti tal-proteini u l-legumi, indispensabbli għall-bilanċ alimentari tal-annimali. Dan is-sehem tal-konsum, limitat għal 5 kg, jirrappreżenta kwantità inqas minn dik li jipprovdi t-treddigħ, fażi li matulha majjal żgħir jixrob medja ta' 40 litru ħalib tal-omm, li tirrappreżenta madwar 8 kg ta' materja niexfa taż-żona ġeografika. It-taħlita b'bażi taċ-ċereali, tas-sojja u tat-trab tal-ħalib ma tistax tiġi ċċertifikata li ġejja miż-żona definita minħabba s-sorsi varji tal-għalf. Wara l-ftim, il-majjali żgħar jikkunsmaw għalf b'bażi taċ-ċereali (minimu ta' 70 % bil-piż ta' materja prima), possibbilment issupplimentat bi proteini (kejk tal-kolza, kejk tal-ġirasol, ful, piżelli), u minerali u vitamini. Iċ-ċereali jridu jiġu miż-żona ġeografika. Mill-iżgħar età ta' 3,5 xhur, u mhux iżjed tard minn 6 xhur, il-majjali jinżammu f'witat bil-ħaxix, matul il-fażi tat-tismin, u billi hemm densità massima ta' 20 annimal għal kull ettaru, il-majjali jieħdu parti mill-ikel tagħhom mill-mergħat. B'hekk huma jieklu l-ħaxix, prinċipalment b'bażi ta' xnien u ta' ħxejjex, tal-frott u ta' riżorsi oħra taż-żona. Jinġieb għalf supplimentari għat-tismin tagħhom. Dan l-għalf huwa bbażat għal mill-inqas 70 % fuq iċ-ċereali, (qamħ, ħafur, xgħir, segala, tritikal), possibbilment issupplimentat minn prodotti derivati miċ-ċereali u/jew minn żieda ta' proteini (ful, piżelli, kejk tal-kolza jew kejk tal-ġirasol) u ta' minerali u vitamini. Iċ-ċereali jridu jiġu miż-żona ġeografika. Huma biss iż-żidiet ta' proteini, f'minerali u vitamini li jiġu minn barra ż-żona. Minħabba l-limiti tagħha, iż-żona ġeografika ma tipproduċix biżżejjed. Il-kwantità massima ta' kuljum ta' għalf supplimentari mogħti lil kull majjal hija ta' 3 kg, espressi bħala materja niexfa. Dawn ir-regoli jiżguraw proporzjon minimu ta' 72,6 % ta' għalf li jiġi miż-żona ġeografika, għat-tul ta' ħajja tal-annimal. L-annimali jitwieldu, jitrabbew, jissemmnu u jinqatlu fiż-żona ġeografika. L-identifikazzjoni ta' kull karkassa ssir b'tikketta mqabbda fl-intern ta' kull nofs karkassa fil-livell tal-flett, li tinkludi d-data tal-qatla, in-numru tal-azjenda tas-simna, in-numru tal-biċċerija, in-numru tal-identifikazzjoni tal-majjal u l-kliem NB. Sal-aħħar stadju tad-distribuzzjoni, il-karkassi jkollhom tikketta li minbarra d-dettalji skont ir-regolament, tippreċiża bħala minimu: l-isem tal-produttur, in-numru tal-azjenda, in-numru tal-identifikazzjoni tal-majjal, id-data tal-qtil. Iż-żona ġeografika tinkludi l-muniċipalitajiet jew partijiet mill-muniċipalitajiet li ġejjin: il-muniċipalitajiet tal-canton ta' Mirande-Astarac, ħlief Lamazère, fil-canton ta' Fezensac, il-muniċipalitajiet ta' Gazax-et-Baccarisse, Peyrusse-Grande, Peyrusse-Vieille, Saint-Pierre-d'Aubézies. Il-karatteristiċi tal-ambjent naturali taż-żona tal-produzzjoni, Bigorre huma għoljiet u widien imħaffra fis-sediment ġej mill-Pirinej. Il-ħamrija, ġeneralment profonda u aċiduża, u l-klima umda u moderata, jiżguraw tkabbir kważi kontinwu ta' ħaxix sostanzjali matul is-sena kollha, ħlief għal perjodu qasir tax-xitwa. L-ambjent ta' sikwit limitat, minħabba l-art imħattba, il-preżenza ta' ħafna foresti, iwassal għall-ħolqien ta' witat tar-ragħa għall-majjali, li għandhom kemm żoni ta' bwar permanenti kif ukoll żoni afforestati. Il-Bigorre tfaċċat fuq ix-xena aktar minn 2 000 sena ilu, fiż-żmien tal-ħakma Rumana. Ir-rabta bejn il-majjal iswed u l-Bigorre ilha stabbilita mis-seklu XI, meta l-patrijiet benedittini ta' Cluny waqqfu għadd ta' monasteri speċifikament f'Bigorre, u żviluppaw il-produzzjoni, it-trobbija u t-tkabbir ta' dan l-annimal partikolarment adattat għat-titjib tal-ambjent naturali u agrikolu Bigourdan. Għalkemm it-trobbija tal-majjali tar-razza Gaskona nfirxet ħafna lil hinn mir-reġjun tal-Bigorre, giet iċċentrata mill-ġdid u b'mod ċar ħafna, fi ħdan nukleu elitista, mis-seklu XVII u speċjalment fil-bidu tas-seklu XX, perjodu li matulu kien se jisparixxi. Kien in-nukleu li kien baqa' tal-Bigourdan fis-snin tmenin li kien responsabbli għas-salvagwardja tar-razza u għall-iżvilupp tat-trobbija. Din ir-razza tat-tip ċircummediterranju, hija kkaratterizzata mill-kulur tal-lanżit, ta' griż fl-iswed, mir-rata mrażżna tat-tkabbir. Huwa majjal li jħobb jiġri, bis-saqajn irqaq u l-qagħda tagħhom flessibbli, wieqaf baxx fuq saqajh. Huwa adattat totalment għall-ħajja fil-witat, fuq art li tista' tkun inklinata. Ir-reżistenza tiegħu hija notevoli, b'kapaċità li jiflaħ għall-varjazzjonijiet kbar fil-klima u fl-ikel u li jakkumula malajr riżervi ta' xaħam meta l-ikel ikun abbondanti. Ma jiflaħx għas-sħana u għar-riħ, u dan jinfluwenza l-għażla tal-witat, li jridu jkollhom siġar għad-dell, u/jew arbuxelli. Huwa kapaċi jkampa f'ambjenti diffikultużi għall-kulivazzjoni (foresti, bwar, mergħat inklinati ferm) u fl-istess ħin iżommhom f'kundizzjoni tajba. Is-selezzjoni ġenetika ta' din ir-razza llum issir l-aktar fuq id-doċilità u l-karattru matern tal-majjali femminili, karatteristiċi importanti għal dan it-tip ta' trobbija. Il-"Porc noir de Bigorre" jgħix fuq il-wita mill-età ta' sitt xhur. Matul din il-fażi tal-maturazzjoni, il-majjali li jkunu laħqu d-daqs tal-adulti jieklu minn 5 sa 6 kg ikel kuljum. Billi l-kwantità ta' għalf mogħti huwa limitat għal 3 kg kuljum, huma għalhekk ikollhom fittxu huma stess bejn 2 u 3 kg ta' ikel mill-witat. Dan essenzjalment huwa magħmul mill-ħaxix. Miżura mwettqa fuq mogħdijiet bil-ħaxix juri li l-ħnieżer jikkunsmaw sa 2,9 kg ta' ħaxix kuljum. Il-ħnieżer jinsabu wkoll fil-mergħat, tal-frott (ġandar, qastan...) sal-istaġun, l-għeruq, il-ħniex, insetti… li jikkumplimentaw l-għalf tagħhom. Fil-ħarifa, perjodu li matulu il-frott ikun mifrux ħafna f'ċerti witat, il-majjali jieħdu l-vantaġġ minnu u jikkunsmaw ftit għalf supplimentari. Il-laħam għandu l-karatteristiċi li ġejjin: piż minimu tal-karkassa ta' 100 kg, ħxuna minima tax-xaħam ta' 30 mm u tal-muskoli ta' mill-inqas 45 mm, imkejla fil-livell tal-flett; Ladarba jkun misjur, il-laħam jieħu l-kulur roża u għandu konsistenza ftit fibruża, ratba, immerrqa, tarija u mimlija togħma, bix-xaħam madwar il-qatgħa, u togħma qawwija. Ir-razza tal-Gascon għandha karatteristiċi li rriżultaw minn sekli ta' trobbija selettiva mill-bdiewa, u li jippermettu adattament perfett għal din iż-żona u għat-tip ta' trobbija pprattikata: jiġifieri f'termini tal-kapaċità tagħhom li jimxu, u li jifilħu għall-bidliet fil-klima u fl-ikel. Fil-witat il-majjali jżidu ħafna fil-piż. Il-witat tal-ħaxix jippermettu u jobbligaw lill-majjali jagħmlu attività fiżika regolari, u dan iwassal għal żvilupp muskolari li mbagħad jipproduċi laħam iktar imraħħam u mogħni b'aktar mijoglobina u għalhekk ikollu kulur aktar ħamrani. L-għalf li jsibu fil-witat fih komposti aromatiċi li jiddeterminaw il-karatteristiċi organolettiċi tal-laħam. Dan ovvjament ivarja skont l-istaġun, iżda jirrappreżenta, waqt il-perjodu tal-maturazzjoni, madwar 50 % tal-volum ta' kuljum, li jiekol il-majjal; dan is-sehem huwa ggarantit minħabba densità baxxa ta' annimali fil-witat u minħabba l-limitazzjoni fil-kwantitajiet mogħtija ta' għalf. Huwa prinċipalment matul il-fażi tal-maturazzjoni, u għalhekk fil-witat, li l-majjali jiffurmaw it-tessuti tax-xaħam li jikkondizzjonaw, b'diversi modi, il-kwalitajiet sensorjali. Il-kontenut importanti fl-għalf ikkostitwit minn ħaxix u minn ċereali b'livell baxx ta' xaħam (notevolment il-qamħ u x-xgħir) jiffavorixxi l-kontenut ta' antiossidanti, ta' aċidu olejku, ta' omega 3 kif ukoll is-sinteżi endoġena ta' aċidi grassi ftit ossidabbli. In-natura tal-għalf tiddetermina l-kompożizzjoni ta' lipidi f'aċidi grassi; l-għalf għalhekk jikkontribwixxi għall-kwalitajiet sensorjali speċifiċi ta' dan il-laħam. Il-majjal jinqatel fl-età relattivament matura (12 sa 24 xahar imqabbel ma' 5 sa 6 xhur għal-laħam tal-majjal industrijali) fi tmiem ta' ħajja kkaratterizzata minn attività muskolari sinifikanti, u dan jagħti lil-laħam kulur qawwi, u konsistenza li wieħed ma jsibx fl-annimali tat-trobbija konvenzjonali. Fl-aħħar, minħabba r-razza tiegħu, id-dieta tiegħu u l-metodu ta' trobbija partikolari, il-laħam tal-"Porc noir de Bigorre" jippreżenta l-karatteristiċi tipiċi ta' kulur aħmar skur, xaħam estern abjad, konsistenza ftit fibruża, tarija, immerrqa u ratba u togħma intensa. (it-tieni subparagrafu tal-Artikolu 6(1) ta' dan ir-Regolament)
Extracted from C_150_2017.html